מוקד 911: טקסס

מוקד 9-1-1: טקסס (באנגלית: 9-1-1: Lone Star) היא סדרת טלוויזיה אמריקאית מסוגת דרמה, שנוצרה על ידי ראיין מרפי, טים מינר ובראד פלצ'וק . הסדרה מתמקדת בתחנת הכיבוי 126, בתחנת המשטרה המקומית ובמוקד החירום הטלפוני של 911. הסדרה היא ספין אוף של הסדרה "מוקד 911", ועלתה לשידור ב-19 בינואר 2020 בערוץ פוקס. עונתה השנייה עלתה לשידור ב-18 בינואר 2021, ועונתה השלישית ב-3 בינואר 2022. במאי 2022 חודשה הסדרה לעונתה הרביעית והיא עלתה לאוויר ב-17 בינואר 2023. במאי 2023, הוסכם על עונה חמישית, אך התאריך נדחה לסתיו 2024 עקב שביתת אמני הטלוויזיה והרדיו בשנת 2023.

 עלילה 
הסדרה עוקבת אחרי אואן סטרנד, כבאי ותיק ומנוסה מניו יורק, שעובר יחד עם בנו לאוסטין, טקסס, במטרה לשקם את תחנת כיבוי האש המקומית שהושמדה כליל בתאונת שריפה. אואן נבחר למשימה בשל הידע שלו, התעוזה הרבה ואינספור של שעות בשטח. עם המעבר לשם עליו להתמודד עם בניית תחנה מאפס – לגייס אנשים, להכיר את הצוות שנשאר, להתמודד עם עבודה מאתגרת ומסוכנת, וגם לנהל את חייו האישיים במקום חדש ולא מוכר.

הסדרה מתמקדת בעיקר בתחנת הכיבוי 126 ובחיי הכבאים, אך לעיתים קרובות היא מראה גם את הקשיים שמתמודדים איתם המוקדנים במוקד החירום הטלפוני של 911.

 סקירת הסדרה 

 דמויות 
 דמויות ראשיות 
 אוון סטרנד (רוב לאו) – כבאי ותיק ומנוסה מניו יורק ואביו של טי קיי. הוא אובחן בסרטן הריאות כתוצאה מאסון התאומים, בו הוא איבד את כל הצוות שלו. הוא עבר לטקסס עם בנו טי קיי כדי לבנות מחדש את תחנת הכיבוי 126, בה הוא התמנה לקפטן.
 מישל בלייק (ליב טיילר) (עונה 1) – הפרמדיקית הראשית (קפטנית) בעונה הראשונה. היא מנסה למצוא את אחותה איריס, שנעדרה לפני שלוש שנים. בעונה השנייה נודע כי היא עזבה את העיר כדי לעזור להומלסים עם מחלות נפש, כמו אחותה.
 טיילר קנדי "טי קיי" סטרנד (רונן רובינשטיין) – כבאי ובנו היחיד של אוון. בעונה השנייה, הוא הפסיק להיות כבאי והחליט להיות פרמדיק. לפני הגעתו לאוסטין, לקח מנת יתר אחרי זמן רב שהיה נקי מסמים. הוא מתחיל מערכת יחסים עם השוטר המקומי, קרלוס רייס. השניים מתארסים בסוף העונה השלישית. לקח קשה את מותה של אימו. יש לו אח למחצה בשם ג'ונה מאימו ובן זוגה לשעבר, אנזו.
 ג'אדסון "ג'אד" ריידר (ג'ים פראק) – כבאי ובעלה של גרייס. הוא הכבאי היחיד ששרד את אסון השריפה מתוך הצוות הקודם של תחנת 126. בעונה השלישית נולדת לו ולגרייס בת, לה הם קוראים צ'ארלי על שמו של בעלה המנוח של טומי, צ'ארלס.
 גרייס ריידר (סיירה מקליין) – מוקדנית 911 ואשתו של ג'אד. בעונה השלישית נולדת לה ולג'אד בת, צ'ארלי.
 מרז'אן מרוואני (נטשה קראם) – כבאית מוסלמית. בעלת עמוד מצליח באינסטגרם בשם "FireFox".
 פול סטריקלנד (בראיין מייקל סמית') – כבאי. פול הוא גבר טראנס.
 קרלוס רייס (רפאל ל. סילבה) – שוטר במשטרת אוסטין שמתחיל מערכת יחסים עם טי קיי. השניים נפרדו לפני אירועי העונה השלישית אך הם חזרו במהלכה. השניים התארסו בסוף העונה השלישית והתחתנו בסוף העונה הרביעית.
 מתאו צ'אבז (ג'וליאן וורקס) – הכבאי החדש בצוות שסובל מדיסלקסיה. הוא מהגר על תנאי שחייב לשמור על עבודתו כבאי בשביל להישאר בארצות הברית.
 טומי וגה (ג'ינה טורס) (עונות 2–הווה) – הפרמדיקית הראשית (קפטנית) בעונה השנייה. אמא לתאומות. בעלה, צ'ארלס מת במהלך העונה השנייה.

 הפקה 
ב-12 במאי 2019, הוכרז כי פוקס תפיק ספין אוף לסדרה "מוקד 911". ראיין מרפי, טים מינר ובראד פלצ'וק ישמשו כמפיקים בפועל יחד עם רוב לאו, שגם יככב בסדרה. גם אנג'לה באסט, שמככבת בסדרת המקור "מוקד 911", תשמש כמפיקה בפועל. ב-13 באפריל 2020, חידשה פוקס את הסדרה לעונה שנייה שעלתה לשידור ב-18 בינואר 2021. ב-17 במאי 2021, חודשה הסדרה לעונה שלישית שעלתה לשידור ב-3 בינואר 2022.

 פרסים ומועמדויות 
שנהפרסקטגוריהמועמד/יםתוצאהמקור2024פרס התקשורת של הליגה ההומו-לסבית נגד השמצהסדרת הדרמה הטובה ביותרמוקד 911: טקסס

קישורים חיצוניים


 הערות שוליים 

קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:סדרות טלוויזיה אמריקאיות שעלו לשידור בשנת 2020